2006-ban a Super Aguri teszt- és tartalékversenyzője lett. Az FIA nyomására a san marinó-i nagydíj után Ide Júdzsit, a csapat versenyzőjét az alakulat visszaminősítette tesztpilótává. Helyét Franck kapta meg, aki így az európai nagydíjon debütálhatott a világbajnokságon. Az időmérő edzést utolsóként zárta, a futamon pedig technikai problémák miatt nem ért célba. További hat versenyen indult, majd a német nagydíjtól már a japán Jamamoto Szakon kapott lehetőséget. Ebben az évben részt vett a Le Mans-i 24 órás viadalon is, ahol két váltótársával, Eric Hélary-vel és Sébastien Loebel másodikként értek célba.